**ENNAKKOÄÄNESTYSLOMAKE**

**Suominen Oyj:n varsinainen yhtiökokous 24.3.2022 kello 10.00**

Tällä lomakkeella valtuutan/valtuutamme Suominen Oyj:n vuoden 2022 varsinaisen yhtiökokouksen ennakkoäänestyksen tarjoajan Innovatics Oy:n (”**Innovatics**”) kirjaamaan ääneni/äänemme omistamillani/omistamillamme/edustamillani osakkeilla tietyissä Suominen Oyj:n varsinaisen yhtiökokouksen 2022 asialistalla olevissa asiakohdissa.

Osakkeenomistaja voi äänestää ennakkoon tiettyjen yhtiökokouksen asialistalla olevien asiakohtien osalta. Ymmärrän/ymmärrämme, että ennakkoon äänestäminen tällä lomakkeella edellyttää, että osakkeenomistajalla on vähintään yksi voimassa oleva arvo-osuustili. Ennakkoäänten määrä vahvistuu yhtiökokouksen täsmäytyspäivänä (kahdeksan arkipäivää ennen yhtiökokousta eli 14.3.2022) arvo-osuustilillä olevan omistuksen perusteella.

Lomakkeella annettavien henkilötietojen perusteella yksilöidään osakkeenomistaja arvo-osuusjärjestelmän tietoihin verraten sekä vahvistetaan osakeomistus yhtiökokouksen täsmäytyspäivänä. Henkilötiedot tallennetaan Innovaticsin yhtiökokoustietokantaan kyseessä olevan yhtiön käyttöön eikä tietoja käytetä muihin tarkoituksiin eikä muihin yhtiökokouksiin.

Mikäli tämän lomakkeen täyttää ja allekirjoittaa osakkeenomistajan valtuuttama henkilö (asiamies), tulee myös osoitteesta [www.suominen.fi/fi/yhtiokokous](http://www.suominen.fi/fi/yhtiokokous) löytyvä valtakirjamalli (tai vastaava valtakirja), jonka mukaan asiamies on valtuutettu käyttämään osakkeenomistajan kysely- ja äänioikeutta, toimittaa allekirjoitettuna Innovaticsille kokouskutsussa mainitulla tavalla. Mikäli valtuuttaja on yhteisö (ml. kuolinpesä), tulee allekirjoitetun valtakirjan toimittamisen yhteydessä myös toimittaa tarvittavat asiakirjat yhteisön edustamisoikeuden todistamiseksi (esimerkiksi kaupparekisteriote tai hallituksen päätös). Mikäli asiakirjoja ei toimiteta ennakkoäänestysaikana tai ne ovat muutoin puutteelliset, yhteisön osakkeita ei lasketa mukaan yhtiökokouksessa edustetuiksi osakkeiksi.

|  |  |
| --- | --- |
| Osakkeenomistajan nimi\* |  |
| Henkilötunnus\* tai  Y-tunnus\* |  |
| Lähiosoite |  |
| Postinumero ja postitoimipaikka |  |
| Maa |  |
| Puhelinnumero\* |  |
| Sähköpostiosoite\* |  |

\* Tieto on pakollinen.

Huomioithan, että voit äänestää ennakkoon myös sähköisesti osoitteessa [www.suominen.fi/fi/yhtiokokous](http://www.suominen.fi/fi/yhtiokokous) kokouskutsussa mainitulla tavalla.

**Äänestysohjeet:**

Valtuutan/valtuutamme Innovaticsin kirjaamaan ääneni/äänemme omistamillani/omistamillamme/ edustamillani osakkeilla kussakin alla mainitussa kokouksen asialistalla olevassa asiakohdassa alle rastilla (X) merkityllä tavalla.

Vaihtoehto ’Kyllä’ tarkoittaa, että osakkeenomistaja kannattaa kyseisen asiakohdan pohjaesityksen hyväksymistä.

Vaihtoehto ’Ei’ tarkoittaa, että osakkeenomistaja vastustaa kyseisen asiakohdan pohjaesityksen hyväksymistä. Ennakkoon äänestämällä ei ole mahdollista esittää kokoukselle vastaehdotusta eikä vaatia äänestyksen järjestämistä.

Vaihtoehto ’Pidättäydyn äänestämästä’ tarkoittaa tyhjän äänen antamista, jolloin osakkeet lasketaan mukaan asiakohdan käsittelyssä edustettuna oleviin osakkeisiin, millä on merkitystä mm. määräenemmistöpäätöksissä (esim. asiakohdat 16-17). Määräenemmistöpäätöksissä otetaan huomioon kaikki yhtiökokouksessa edustetut osakkeet, ja äänestämisestä pidättymisellä on sama vaikutus kuin Ei -äänillä. Näin ollen äänestämisestä pidättyminen vaikuttaa äänestyksen tulokseen. Osakkeenomistajan tulee tiedostaa tämä etenkin siinä tapauksessa, jos hänen tarkoituksenaan ei ole äänestää ehdotusta vastaan.

**Mikäli alle ei ole merkitty äänestysohjetta tai mikäli samaan asiakohtaan on merkitty useampi kuin yksi äänestysohje taikka mikäli muuta tekstiä tai merkintöjä kuin rasti (X) on käytetty äänestysohjeen ilmoittamiseen, asiakohtaan merkitään ”En äänestä”, kun Innovatics kirjaa ääniä. Tämä tulkitaan osakkeenomistajan ilmoitukseksi siitä, ettei hänen osakkeitaan tule ottaa huomioon kokouksessa edustettuina osakkeina tässä asiakohdassa. Osakkeenomistajan edustamia osakkeita ei kyseisessä asiakohdassa lueta kokouksessa edustetuiksi osakkeiksi eikä hänen ääniään lasketa annetuiksi.**

Ymmärrän/ymmärrämme, että mikäli annan/annamme ennakkoäänet yhteisön (ml. kuolinpesä) laillisena edustajana, yhteisön laillisen edustajan tulee toimittaa tarvittavat asiakirjat yhteisön edustamisoikeuden todistamiseksi (esimerkiksi kaupparekisteriote tai hallituksen päätös). Asiakirjat pyydetään liittämään tämän ennakkoäänestyslomakkeen yhteyteen. Mikäli asiakirjoja ei toimiteta ennakkoäänestysaikana tai ne ovat muutoin puutteelliset, yhteisön osakkeita ei lasketa mukaan yhtiökokouksessa edustetuiksi osakkeiksi.

On suositeltavaa, että osakkeenomistaja äänestää ennakkoon sähköisesti osoitteessa [www.suominen.fi/fi/yhtiokokous](http://www.suominen.fi/fi/yhtiokokous). Tilanteessa, jossa osakkeenomistaja on äänestänyt ennakkoon useamman kuin yhden äänestyskanavan välityksellä, esim. sekä sähköisesti että tämän ennakkoäänestyslomakkeen välityksellä, tai enemmän kuin yhden kerran saman äänestyskanavan välityksellä, ajankohdaltaan viimeisimmän äänestysohjeen katsotaan peruuttavan osakkeenomistajan aiemmin antamat äänestysohjeet ja Innovatics kirjaa arvo-osuustilille ajankohdaltaan viimeisimmän äänestysohjeen.

**Suominen Oyj:n varsinaisen yhtiökokouksen 2022 asiakohdat:**

Asiakohdissa 7-17 käsitellään yhtiökokouskutsun mukaisia Suominen Oyj:n hallituksen ja osakkeenomistajien nimitystoimikunnan ehdotuksia varsinaiselle yhtiökokoukselle.

|  |  |  |  |  |
| --- | --- | --- | --- | --- |
|  | **Asiakohta** | **Kyllä** | **Ei** | **Pidättäydyn äänestämisestä** |
| 7. | Tilinpäätöksen ja konsernitilinpäätöksen vahvistaminen |  |  |  |
| 8. | Taseen osoittaman voiton käyttäminen |  |  |  |
| 9. | Vastuuvapaudesta päättäminen hallituksen jäsenille ja toimitusjohtajalle |  |  |  |
| 10. | Palkitsemisraportti |  |  |  |
| 11. | Hallituksen jäsenten palkkioista päättäminen |  |  |  |
| 12. | Hallituksen jäsenten lukumäärästä päättäminen |  |  |  |
| 13. | Hallituksen jäsenten ja puheenjohtajan valitseminen |  |  |  |
| 14. | Tilintarkastajan palkkiosta päättäminen |  |  |  |
| 15. | Tilintarkastajan valitseminen |  |  |  |
| 16. | Hallituksen valtuuttaminen päättämään omien osakkeiden hankkimisesta |  |  |  |
| 17. | Hallituksen valtuuttaminen päättämään osakeannista sekä osakeyhtiölain 10 luvun 1 §:ssä tarkoitettujen osakkeisiin oikeuttavien optio- ja muiden erityisten oikeuksien antamisesta |  |  |  |

|  |  |
| --- | --- |
| Paikka ja päiväys |  |
| Allekirjoitus |  |
| Nimenselvennys |  |

Palautetaan täytettynä ja allekirjoitettuna sähköpostitse osoitteeseen [agm@innovatics.fi](mailto:agm@innovatics.fi) tai postitse osoitteeseen Innovatics Oy, Yhtiökokous / Suominen Oyj, Ratamestarinkatu 13 A, 00520 Helsinki. **Lähetyksen on oltava perillä viimeistään 21.3.2022 kello 10.00 mennessä.**